Kære Anette

Vi er en gruppe studerende fra Ingeniørhøjskolen Aarhus Universitet som arbejder på at udfærdige en medicinsk teknologivurdering omkring brugen af en Ultralyds Robotarm ved scanninger af gravide. Derfor kontakter vi dig for at få uddybet nogle spørgsmål angående jeres arbejde og arbejdsgange og håber du har tid og lyst til at hjælpe os med det.

Vi studerer sundhedsteknologi på 4. semester og er igang med at udarbejde en MTV rapport som semesterprojekt. Vi samarbejder med en virksomhed som arbejder på at udvikle en Ultralyds Robotarm. Den skal bruges ved scanninger af gravide og ideen er, at den skal kunne nedsætte arbejdsskader og lette selve arbejdet i forbindelse med en scanning.

Produktet består af en robotarm med en ultralydsprobe påsat. Robotarmen er tilkoblet et joystick, hvorfra sonografen kan styre ultralydsproben. Joysticket vil ligne en ultralydsprobe af udseende. Dette vil fører til at arbejdsvinklen mellem ultralydsproben og skærmen vil blive mindsket. Samtidigt skal sonografen bruge færre krafter til manøvrere ultralydsscanneren.

Vi har udarbejdet et spørgeskema til afdelingens sonografer og vil høre om vi må uddele det på jeres afdeling, enten elektronisk eller i papirform?

Samtidig vil vi spørge om du vil stille om til et interview, hvor vi kan snakke om de vedhæftede spørgsmål? Vi vurderer, at interviewet er af en times varighed. Hvis dette ikke kan lade sig gøre, er vi naturligvis også interesseret i et kortere interview. De emner vi gerne vil snakke om er økonomi, organisation, patient og teknologi, hvis der er nogle spørgsmål som du ikke kan svare på, vil vi være meget taknemmelige, hvis du vil henvise os til andre.

Vedhæftet finder du spørgeskema til sonografer og interviewspørgsmålene til dig.

Med venlig hilsen

Anne Hoelgaard

Tlf: 23666744  
Mail: ultralydsrobotarm2016@hotmail.com

På vegne af

Nina Brkovic, Ida Skovbjerg, Mette Knudsen, Freja Munk og Ditte Callesen