Bilag 9: Mailkorrespondance med HEH

# Sendt til HEH 17-03-2016

## Vedlagte filer: Interview.docx

## Til mail: tina.arnbjorn@horsens.rm.dk

Kære Tina

Vi er en gruppe studerende fra Ingeniørhøjskolen ved Aarhus Universitet, som arbejder på at udfærdige en mini medicinsk teknologivurdering omkring brugen af Ultralyds Robotarm ved scanning af gravide.

Vi studerer sundhedsteknologi på 4. semester og er i gang med at udarbejde en mini-MTV rapport som semesterprojekt. Vi samarbejder med virksomheden Robotic Ultrasound Aps., som arbejder på at udvikle en Ultralyds Robotarm. Den skal bruges til scanning af gravide og ideen er, at den skal nedsætte gener, som kommer af arbejdsstillingerne ved en scanning af gravide.

Derfor kontakter vi dig for at få uddybet nogle spørgsmål angående jeres arbejde og arbejdsgange. Vi håber, at du har tid og lyst til at hjælpe os.

Produktet består af en robotarm med en ultralydsprobe påsat. Robotarmen er tilkoblet et joystick, hvorfra sonografen kan styre ultralydsproben. Joysticket vil ligne en ultralydsprobe af udseende. Dette vil føre til at joysticket og skærmen vil være placeret samme sted.  Samtidigt skal sonografen bruge færre kræfter til at manøvrere ultralydsscanneren.

Vi vil derfor spørge, om du vil stille op til et interview, hvor de vedhæftede interviewspørgsmål er udgangspunktet for samtalen. Vi estimerer, at interviewet er af en times varighed. Hvis dette ikke kan lade sig gøre, er vi naturligvis også interesseret i et kortere interview. De emner, vi gerne vil snakke om er økonomi, organisation, patient og teknologi. Hvis der er spørgsmål, du ikke kan svare på, vil vi være meget taknemmelige, hvis du vil henvise os til andre.

Vi vil påskønne det meget, hvis der er mulighed for, at vi kan komme og se jeres afdeling og evt. overvære en scanning.

Vedhæftet finder du interviewspørgsmålene til dig.

Med venlig hilsen

Ida Skovbjerg

Tlf.: 20868836  
Mail: ultralydsrobotarm2016@hotmail.com

På vegne af:  
Nina Brkovic, Anne Hoelgaard, Mette Knudsen, Freja Munk og Ditte Callesen

# Videre korrespondance

Den videre korrespondance foregik over telefon og til interview.